ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
ΠΕΜΠΤΗ, 20 ΟΚΤΩΒΡΙΟΥ 1966
Φεύγω, αγάπη.
ΑΜΠΕΡΦΑΝ, ΟΥΑΛΙΑ
Τα λέμε.
-Γεια σου, Κάρεν. -Πώς είσαι, χρυσέ μου;
Σχόλασμα!
Λοιπόν... Πριν φύγετε...
Καθίστε, σας παρακαλώ. Ρις.
Γιατί είναι ξεχωριστή μέρα η αυριανή;
Είναι Παρασκευή!
Μη φωνάζεις έτσι, Γκέρεντ. Σήκωσε χέρι.
Συγγνώμη, κύριε.
Ναι, είναι Παρασκευή.
Αρχίζει το Σαββατοκύριακο, αλλά κυρίως αρχίζουν οι διακοπές.
Κι αν το ξεχάσατε,
πριν τις διακοπές έχετε αύριο να κάνετε μία δουλειά.
Θα τραγουδήσετε σ' όλο το σχολείο το "All Things Bright and Beautiful".
Επομένως...
Μην ξεχάσετε να κάνετε πρόβα στο σπίτι απόψε.
Πάρτε και τα λόγια, αποστηθίστε τα.
Αποστηθίζω, Ρις Έντουαρντς.
Κρατάω στη μνήμη, μαθαίνω απέξω.
Λοιπόν, στοιχηθείτε.
Γρήγορα, ελάτε!
Τα παλτά σας.
-Ευχαριστώ. -Ορίστε.
Μπράβο.
-Ευχαριστώ, κύριε. -Ρις.
Ορίστε.
Μούσκεμα έγινα!
-Γεια σου, γιαγιά! -Γεια σου, αγάπη!
-Γεια σου, μπαμπά! -Γεια.
-Θα μαζέψεις το τραπέζι; -Μάλιστα.
-Θες ένα τσάι, αγάπη; -Ναι, σε παρακαλώ πολύ!
Γκέρεντ, αγάπη μου, ώρα για μπάνιο.
Το 'ξερα ότι εσύ ήσουν!
Απ' τον δρόμο σ' άκουγα.
Ρίχνει καρεκλοπόδαρα εκεί έξω.
Το ξέρω, χάλια, έτσι;
Έλα...
Για να δω...
Δεν το χρειάζεσαι.
Ναι!
Υπέροχα.
Μπράβο σου.
ΠΑΡΑΣΚΕΥΗ
Πώς πάει;
Πού πάμε λοιπόν;
Στο Ύψωμα 7.
Είπαν ότι χάλασε ένα βαγονέτο.
Έλα.
Φεύγω, έχω αργήσει.
-Πήγαινε. -Γεια σου, μπαμπά.
-Γεια. -Ντέιβιντ!
-Τι κάνεις, καλά; -Καλά.
Γρήγορα!
Γρήγορα, περάστε μέσα!
Γύρνα πίσω, Γκέρεντ!
Αφού έχουμε αργήσει!
Τα κορδόνια σου.
-Καλημέρα, Μπέριλ. -Καλημέρα, Άιβορ.
Πάμε!
Γρήγορα, αργήσαμε.
Καθάρισε τα μούτρα σου.
-Περάστε μέσα! -Πάμε!
ΔΗΜΟΤΙΚΟ ΣΧΟΛΕΙΟ ΠΑΝΤΓΚΛΑΣ
Γεια σου.
Γεια!
Πάμε, παίδες.
Όλο λάσπες είναι.
Δεν έχω ξαναδεί τέτοια ζημιά.
Καταρρέει ολόκληρο το ύψωμα! Πρέπει να φύγουμε!
Γρήγορα!
-Μπέβαν; -Μάλιστα.
-Έντουαρντς; -Μάλιστα.
-Φίλιπς; -Μάλιστα.
Μος;
Όχι από τώρα, παιδί μου.
Στη συγκέντρωση, σε πέντε λεπτά.
Συγκρατήσου.
Πάμε, γρήγορα!
Πάμε!
Ποιος είναι επόπτης σήμερα;
Ο Έρικ Έλις, εδώ ήταν πριν. Πήγε στο κυλικείο.
Έρικ!
Τι έγινε, ρε παιδιά; Ένα πρωινό είπα να φάω.
-Κάτι δεν πάει καλά στο Εφτά! -Τι εννοείς;
-Πρέπει ν' ανέβει ομάδα, προληπτικά! -Το νιώθεις να κουνιέται.
-Να φύγουμε! -Πρώτη φορά το βλέπω!
-Πού; -Στο Εφτά.
Είναι κανείς εκεί πάνω;
Δυο εργάτες, για να το ελέγχουν.
Μη μιλάτε, παιδιά.
Ησυχία!
Σηκωθείτε όλοι, στοιχηθείτε με αλφαβητική σειρά, παρακαλώ.
Γρήγορα κι ήσυχα.
-Κύριε... -Χριστέ μου!
Κύριε!
Κάτω απ' τα θρανία σας!
Γρήγορα!
Σας παρακαλώ! Κάτω απ' τα θρανία σας!
Στα μέρη που μεγάλωσα, κάπου εδώ κοντά,
αν θέλαμε να κάνουμε ψώνια, να πάρουμε ψωμί, βούτυρο, αβγά,
πηγαίναμε στον παντοπώλη.
Αν θέλαμε φρέσκα λαχανικά,
πηγαίναμε στην υπαίθρια αγορά στο κέντρο του Χάντερσφιλντ.
Κι αν θέλαμε κρέας ή ψάρι, όχι κονσέρβα,
πηγαίναμε στο γειτονικό Μίνσμπριτζ,
για να βρούμε κρεοπωλείο και ιχθυοπωλείο.
Και μετά ήρθε κάτι πολύ μεγαλύτερο, που άλλαξε τα πάντα.
Και μας είπαν να το αποκαλούμε "σούπερ μάρκετ".
Και τώρα έχουμε αυτό...
Την υπεραγορά.
Είχαμε καταστροφή σε ορυχείο. 115 παιδιά...
Κάτι το οποίο βρίσκω ενδιαφέρον για πολλούς λόγους.
Είναι δημοκρατικό,
σύγχρονο,
και αλλάζει τα πάντα.
Πρέπει όμως να με συγχωρήσετε.
Πάμε.
Τι ξέρουμε;
Με συγχωρείτε για τη διακοπή, Μεγαλειοτάτη. Μάικλ.
Δυστυχώς υπήρξε ένα συμβάν σε μεταλλευτικό χωριό στη Νότια Ουαλία.
Κατέρρευσε χώρος απόθεσης αποβλήτων, έπεσε σε δημοτικό σχολείο.
Γνωρίζουμε ότι υπάρχουν πολλοί νεκροί.
Προτείνω άμεση αντίδραση.
Τι είδους αντίδραση;
Μία συλλυπητήρια ανακοίνωση. Πήρα το θάρρος να συντάξω προσχέδιο.
-Μου επιτρέπεις; -Ασφαλώς.
"Με συγκλονίζει και με θλίβει βαθύτατα
η είδηση για την τρομερή καταστροφή που έλαβε χώρα στο Άμπερφαν.
Στέλνω μήνυμα ειλικρινούς συμπαράστασης
από τον σύζυγό μου κι εμένα στους γονείς των παιδιών
και στις οικογένειες όσων έχασαν τη ζωή τους.
Βασίλισσα Ελισάβετ".
Η Ντάουνινγκ Στριτ ζήτησε ένα βασιλικό αεροπλάνο,
για να επισκεφτεί ο πρωθυπουργός τον τόπο της τραγωδίας σήμερα.
-Εικάζω ότι συμφωνείτε; -Ασφαλώς.
Εκτός κι αν σχεδιάζατε να τον επισκεφτείτε εσείς.
Για ποιον λόγο;
Τι ερώτηση!
Το Στέμμα επισκέπτεται νοσοκομεία, Μάρτιν, όχι τον τόπο ενός δυστυχήματος.
Ευχαριστώ, κυρία.
Με συγχωρείτε, να επιβεβαιώσουμε άλλο ένα ραντεβού.
Στις τέσσερις, με τον σερ Λέσλι Φράι.
"Γύρω στις οκτώ σήμερα το πρωί
έλαβε αναφορά το τοπικό τμήμα του Εθνικού Οργανισμού Ορυκτού Άνθρακα
ότι είχε δημιουργηθεί καθίζηση στον Χώρο Απόθεσης 7".
Δηλαδή;
Βούλιαξε.
Και πώς γίνεται να βουλιάζει; Στερεό δεν είναι;
Προφανώς όχι.
Λόγω των καταρρακτωδών βροχών που είχαν τελευταία.
Φαίνεται ότι...
όλο αυτό το νερό...
μετέτρεψε σε λάσπη τα απόβλητα στον χώρο απόθεσης,
προκαλώντας την καθίζηση.
Και στις εννιά και τέταρτο,
τα υγρά απόβλητα μετατοπίστηκαν
και ξεχύθηκαν στην πλάγια προς το χωριό.
Το Δημοτικό Σχολείο Πάντγκλας υπέστη το μεγαλύτερο πλήγμα,
όπως και αρκετά σπίτια.
Πόσο κάρβουνο είχε ο χώρος απόθεσης;
Πάρα πολύ.
Σχεδόν 250.000 κυβικά μέτρα.
Επίσης, σύμφωνα με τις οδηγίες, το ύψωμα δεν πρέπει να ξεπερνά τα έξι μέτρα ύψος.
Αυτό είχε το πενταπλάσιο.
Ποιος είναι εκεί απ' τον Οργανισμό;
Ο τοπικός επόπτης, Έρικ Έλις.
Θα χρειαστούμε κάποιον ανώτερο.
Ο λόρδος Ρόμπενς, επικεφαλής του Οργανισμού;
Ειδοποιήθηκε, αλλά είχε υποχρεώσεις ως πρύτανης του Πανεπιστημίου Σάρεϊ
και δεν βρήκε λόγο να τις ακυρώσει.
Τι;
Φρόντισε να έρθει ως αύριο το πρωί.
-Μάλιστα. -Πρέπει να 'μαστε προσεκτικοί.
Όλο αυτό μπορεί να ξεφύγει πολύ γρήγορα.
Έλα τώρα, Χάρολντ.
Είναι ένα δυστύχημα που προκλήθηκε από πρωτοφανείς βροχές.
-Δεν είναι πολιτικό θέμα. -Τα πάντα είναι πολιτικά, Άντριου.
-Τι πρόβλημα υπάρχει; -Έκλεισε ο δρόμος.
-Μέχρι πάνω; -Μάλιστα, κύριε.
Το σχολείο!
Συγγνώμη, οι δρόμοι έκλεισαν.
Καταφτάνουν όλη μέρα άνθρωποι για βοήθεια, δύσκολα θα περάσουμε.
Θα πάμε με τα πόδια.
Θεέ μου!
-Πρωθυπουργέ... -Ναι;
Με το τρία. Ένα, δύο, τρία.
Έχουν ανασυρθεί 60 σοροί ως τώρα.
Και αυξάνονται.
-Ησυχία! -Κάτι άκουσα!
Ησυχία!
Συνεχίζουμε!
Συνεχίζουμε.
Όποτε ακούγεται η σφυρίχτρα, σημαίνει ότι μάλλον κάτι άκουσαν.
Άλλο ένα παιδί παγιδευμένο στα ερείπια.
Το σκαλοπάτι, πρωθυπουργέ.
Σας το εγγυώμαι...
ότι θα γίνει ανεξάρτητη και εις βάθος έρευνα για την τραγωδία.
Οι απαραίτητες εξουσίες
θα δοθούν στους επικεφαλής για να δράσουν όπως χρειαστεί.
Υπήρξε αμέλεια;
Φταίει ο Οργανισμός;
-Ο λόρδος Ρόμπενς... -Τα υψώματα είναι δημόσιος κίνδυνος!
Δεν σκοπεύω...
να προσθέσω κανένα σχόλιο στη δήλωσή μου.
Τώρα είν' αργά.
Χρόνια φωνάζαμε ότι ήταν επικίνδυνα τα υψώματα.
Η καταστροφή ήταν θέμα χρόνου.
Και δεν μας άκουγε κανείς.
Ο αριθμός των νεκρών στην τραγωδία στη Νότια Ουαλία ίσως φτάσει τους 200.
Νοσηλεύονται 36 άνθρωποι, έχουν ανασυρθεί 20 σοροί,
κι εκτιμάται ότι ο αριθμός των αγνοουμένων ανέρχεται στους 150,
κυρίως παιδιά.
Τι κάνεις;
Δεν άκουσες ειδήσεις;
Όχι.
Ήμουν στα...
γενέθλια της Καρολάιν.
-Θα δεις τις εφημερίδες και θα καταλάβεις. -Μα...
Η πλαγιά συνεχίζει να εμποδίζει τις προσπάθειες διάσωσης στο Άμπερφαν
στη Νότια Ουαλία.
Μέχρι τώρα έχουν ανασυρθεί 67 σοροί, κυρίως παιδιών, απ' τα ερείπια
του Δημοτικού Σχολείου Πάντγκλας,
που καταπλακώθηκε από απόβλητα ανθρακωρυχείου.
Διατηρούνται ελπίδες για τους αγνοούμενους,
αλλά οι προσπάθειες ανάσυρσης θα συνεχιστούν όλη νύχτα.
Ο πρωθυπουργός Χάρολντ Γουίλσον επισκέφτηκε την περιοχή,
και τα Ανάκτορα εξέδωσαν συλλυπητήρια ανακοίνωση της βασίλισσας.
Το μήνυμα λέει: "Με συγκλονίζει και με θλίβει βαθύτατα
η είδηση για την τρομερή καταστροφή στο Άμπερφαν.
Στέλνω μήνυμα ειλικρινούς συμπαράστασης
από τον σύζυγό μου κι εμένα στους γονείς των παιδιών
και στις οικογένειες όσων έχασαν τη ζωή τους".
Αυτές ήταν οι ειδήσεις από εμάς. Επιστρέφουμε στο Λονδίνο.
Με ειδικά δελτία όλο το βράδυ...
ΣΑΒΒΑΤΟ
ΚΑΤΑΣΤΡΟΦΗ
Ο πρωθυπουργός, κυρία.
Πριν μία ώρα οι νεκροί στο Άμπερφαν έφταναν τους 116.
Και φαίνεται ότι αγνοούνται πάνω από 80.
Οι 36 επιζήσαντες νοσηλεύονται.
Μάλιστα.
Αναμένεται να ανασυρθούν κι άλλα θύματα;
Όχι ζωντανά, κυρία.
Συν τοις άλλοις,
η βόρεια πλευρά του Υψώματος 7 μετατοπίστηκε
και το χωριό ετοιμάζεται για άμεση εκκένωση.
Οι μηχανικοί εκσκαφείς ακινητοποιήθηκαν, βυθίστηκαν μες στις λάσπες.
Κατέφτασε ο στρατός για βοήθεια.
Τώρα...
δεδομένων όλων αυτών...
ήλπιζα να σας πείσω να πάτε.
Ένα από τα αρνητικά του αξιώματος του μονάρχη, όπως έμαθα,
είναι ότι παραλύουν τα πάντα όταν εμφανίζεσαι.
Το τελευταίο που χρειάζονται τα σωστικά συνεργεία,
ενώ δίνουν μάχη με τον χρόνο, είναι να εμφανιστεί η βασίλισσα.
Δεν νομίζω ότι συμφωνώ.
Πέθαναν παιδιά.
Η κοινότητα είναι συντετριμμένη.
Τι ακριβώς θα θέλατε να κάνω;
Να δώσετε παρηγοριά.
Να παίξω θέατρο;
Το Στέμμα δεν κάνει τέτοια.
Δεν είπα να παίξετε θέατρο.
Είπα να δώσετε παρηγοριά.
Μεγαλειοτάτη.
ΚΥΡΙΑΚΗ
Καλημέρα, χρυσή μου. Τσάι;
Θα ενοχληθείτε αν πιω κάτι δυνατό;
Καφέ;
Όχι, έλεγα ουίσκι.
-Μαργαρίτα, είναι εννιά η ώρα. -Ναι, το ξέρω.
Δεν είναι πρωί όμως.
Στον κόσμο μου τουλάχιστον.
Τηλεφώνησε ο Τόνι.
Μες στη νύχτα.
Από θάλαμο.
Στη μέση του πουθενά.
Εγώ είμαι.
Μπορείς να μου κάνεις μια χάρη;
Μου ζήτησε να πάω στο υπνοδωμάτιο των παιδιών...
να τους δώσω ένα φιλί...
στον ύπνο τους.
Μόλις έφτασε στο Άμπερφαν,
πήγε κατευθείαν στο σχολείο.
Ήταν... αδιανόητα φρικτό.
Οι μεταλλωρύχοι,
που έσκαβαν για άνθρακα,
τώρα σκάβουν να βρουν τα παιδιά τους.
Τα οποία ήταν ώρες ολόκληρες κολλημένα μες στη λάσπη,
δίπλα σε νεκρούς φίλους.
Θαμμένα ζωντανά.
Χωρίς οξυγόνο.
Μετά πήγε στο νεκροτομείο,
όπου οι άνθρωποι...
περιμένουν να αναγνωρίσουν τα πτώματα των παιδιών τους.
Νοσηλεύτριες και εθελοντές του Στρατού Σωτηρίας...
κατέγραφαν την περιγραφή κάθε ενήλικα, κάθε παιδιού.
Σημειώνοντας
αντικείμενα που βρέθηκαν
στις τσέπες τους, όπως...
ένα μαντίλι ή...
γλυκά... οτιδήποτε...
για να τα αναγνωρίσουν.
Και μετά από κει πήγα... στο νοσοκομείο.
Εκεί παρηγόρησε έναν άντρα,
που κρατούσε το μαθητικό πηλήκιο του γιου του.
Μετά τα νοσοκομεία...
ήθελε να γυρίσει περπατώντας στο σπίτι όπου θα διανυκτέρευε.
Συνέχισε όμως να περπατάει...
και να περπατάει.
Και περπατούσα και περπατούσα...
Δεν τον έχω ξανακούσει ποτέ έτσι.
Ελπίζω να μην τον ξανακούσω έτσι.
ΔΕΥΤΕΡΑ
Ο Τζέφρι Μόργκαν απ' τον Οργανισμό Ορυκτού Άνθρακα
και ο Τζορτζ Τόμας, υπουργός Ουαλίας,
θα απαντήσουν σε ερωτήσεις.
Θα αναλάβετε την ευθύνη επιτέλους;
Δολοφόνοι!
Ο Οργανισμός Ορυκτού Άνθρακα δεν μπορεί να αναλάβει ευθύνη για τον καιρό!
Κουταμάρες!
Μη φυσιολογικά επίπεδα βροχοπτώσεων δημιούργησαν ειδικές συνθήκες.
Χρόνια τώρα ξέρατε ότι υπήρχε πηγή κάτω απ' τον χώρο απόθεσης!
Σας είχα γράψει!
Κι εγώ!
Αυτή είναι η αιτία, όχι οι βροχές!
Και δεν έγινε τίποτα!
"Θάφτηκε ζωντανό...
απ' τον Οργανισμό Άνθρακα!"
Αυτό θέλω να γράψουν στο πιστοποιητικό θανάτου του παιδιού μου.
Ναι!
Πού είναι η οικονομική ενίσχυση;
Υπάρχουν άνθρωποι σε απόγνωση αυτήν τη στιγμή!
Πότε θα παρέμβει η κυβέρνηση;
-Ναι! -Σωστά;
Επιτρέψτε μας να το διασαφηνίσουμε.
Έλαβε χώρα μία τρομερή τραγωδία.
Οι ευθύνες όμως
δεν μπορούν να αποδοθούν στο Κόμμα των Εργατικών.
Ο Χώρος Απόθεσης 7 φτιάχτηκε το 1958,
όταν το κόμμα δεν ήταν στην εξουσία.
Σήμερα με επισκέφτηκαν κάποια μέλη του υπουργικού συμβουλίου.
Υποθέτω ποιοι.
Ανησυχούν ότι παίρνει πολιτικές διαστάσεις.
Φυσικά παίρνει πολιτικές διαστάσεις!
Ευχαριστώ, Μάρσια.
Και θέλουν να μετατοπίσεις το φταίξιμο.
Πιστεύουν το εξής:
Αν η κυβέρνηση των Εργατικών πληρώσει το τίμημα,
και το εκμεταλλευτούν οι Συντηρητικοί,
θα είναι αισχρό.
Και προδοσία.
Όχι μόνο του λαού της Νότιας Ουαλίας,
αλλά ολόκληρου του κινήματος.
Το περιμέναμε πολύ καιρό, Χάρολντ.
Δεκατρία χρόνια στην αντιπολίτευση.
Κι επιτέλους πήραμε την εξουσία, την κυβέρνηση.
Δεν μπορούμε να επιτρέψουμε
να θυσιαστούμε στον βωμό της κοινής γνώμης,
για κάτι για το οποίο δεν φταίμε.
Όχι, όταν ο λαός θυμώνει, λιθοβολεί τους ηγέτες.
Έχουμε καθήκον
και να μετατοπίσουμε τον θυμό τους και να δείξουμε αλληλεγγύη.
Πώς;
-Έτσι είναι το πένθος, Μάρσια. -Είναι αδικία.
Προστίθεται στη μακρά λίστα με αδικίες.
Είναι γονείς που θρηνούν τα παιδιά τους.
Επίσης είναι ανάλγητη αποποίηση ευθυνών από τους πραγματικούς ενόχους.
Τους Συντηρητικούς.
-Και μας κάνουν αποδιοπομπαίο τράγο. -Λοιπόν;
Και τι θες να κάνω γι' αυτό;
Να φροντίσεις να την πληρώσουν αυτοί.
Αν δεν μπορείς να κατηγορήσεις τους Συντηρητικούς, ούτε τη Βουλή,
αν δεν μπορείς να κυνηγήσεις τον Οργανισμό χωρίς πόρισμα, τότε ίσως...
πρέπει να βρούμε
ένα άλλο πρόσωπο εξουσίας
να απορροφήσει την αρνητική προσοχή.
Ποιον;
Αυτήν!
Τη βασίλισσα;
Παραδέξου ότι η συμπεριφορά της δείχνει κρατική αμέλεια.
Η συμπεριφορά της είναι ατυχής.
-Πήγες και την είδες σήμερα, έτσι; -Ναι.
Της ζήτησες ξανά να πάει;
Ναι.
Και τι απάντησε;
"Το Στέμμα δεν πάει".
Κάτι τέτοιο.
Ο δούκας του Εδιμβούργου θα πάει.
Τον γύρισαν πίσω από κυνήγι πάπιας.
Αυτή όμως δεν θα πάει.
Ίσως υπάρχει σοβαρός λόγος.
Ίσως τέτοιες καταστάσεις είναι δύσκολες γι' αυτήν.
Ο χαμός των παιδιών σου είναι δύσκολος!
Ο χαμός των αδερφών σου είναι δύσκολος!
Δύσκολη είναι η ζωή σε μεταλλευτικό χωριό, όπου σε έχουν παρατήσει στη μοίρα σου!
Κι αντί να τη σταυρώσεις
και να μας επιτρέψεις να ξεσπάσουμε σε κάποια ανάλγητη,
προτιμάς να κατηγορηθεί η ομάδα σου!
Είσαι θλιβερός! Μου προκαλείς αηδία!
Όλο έτσι λες.
Αν θες να γίνεις αληθινός ηγέτης,
άντρας αληθινός,
αληθινός σοσιαλιστής,
πρέπει να αποκτήσεις αρχίδια!
Ο Οργανισμός είναι δημιούργημα του Εργατικού Κόμματος!
Αυτή η καταστροφή δημιουργήθηκε από την κυβέρνηση!
Αναλάβετε τις ευθύνες σας!
ΠΕΜΠΤΗ
-Αυτό είναι το σχολείο; -Ναι, αυτό είναι το σχολείο.
Kαι ο Θεός θα εξαλείψει κάθε δάκρυ από τα μάτια τους.
Και ο θάνατος δεν θα υπάρχει πλέον.
Ούτε θλίψη ούτε θρήνος.
Ούτε πόνος θα υπάρχει πλέον.
Διότι τα πρότερα
παρήλθαν.
"Μη φοβάσαι, γιατί εγώ είμαι μαζί σου".
Θα βοσκήσει το κοπάδι του σαν βοσκός.
Θα μαζέψει τα αρνιά με τα χέρια του
και θα τα βαστάξει στον κόρφο του.
Και θα οδηγεί αυτά που θηλάζουν.
Και οι δρόμοι της πόλης θα 'ναι γεμάτοι αγόρια και κορίτσια
που θα παίζουν στους δρόμους.
"Και θα είναι δικοί μου", είπε ο Κύριος των Δυνάμεων,
"κατά την ημέρα εκείνη, όταν ετοιμάσω τα πολύτιμά μου.
Και θα τους σπλαχνιστώ,
όπως ο άνθρωπος σπλαχνίζεται τον υπάκουο γιο του".
Είδα τέσσερις αγγέλους να στέκονται
στις τέσσερις γωνιές της Γης.
Κι άκουσα φωνή απ' τον Ουρανό.
Πώς ήταν;
Συγκλονιστικό.
Το πένθος, η οργή...
προς την Κυβέρνηση, τον Οργανισμό...
και προς τον Θεό.
Σήμερα θάφτηκαν 81 παιδιά.
Οργή...
σε όλα τα πρόσωπα, σε όλα τα βλέμματα.
Δεν έσπαγαν πράγματα, δεν έκαναν φασαρίες στους δρόμους.
Τι έκαναν;
Έψαλλαν.
Όλη η κοινότητα.
Είναι...
ό,τι πιο εντυπωσιακό έχω ακούσει.
Έκλαψες;
Αν έκλαψα;
Τι ερώτηση είναι αυτή;
Μια ερώτηση. Έκλαψες;
Μπορεί, ναι.
Θα μου πεις ότι ήταν ανάρμοστο;
Ασφαλώς...
οποιοσδήποτε...
άκουγε σήμερα αυτόν τον ψαλμό, όχι απλώς θα έκλαιγε,
αλλά θα γινόταν χίλια κομματάκια.
ΠΑΡΑΣΚΕΥΗ
Μάλιστα.
Κατάλαβα.
Ευχαριστώ για την ενημέρωση.
Λάβαμε πληροφορία από αρχισυντάκτη προσκείμενης εφημερίδας
ότι η κυβέρνηση, αποφασισμένη να αποποιηθεί την ευθύνη για το Άμπερφαν,
θα μετατοπίσει το κεντρικό θέμα της εσωτερικής επικαιρότητας,
και ενημέρωσε τις εφημερίδες ότι...
"Ηχηρή η απουσία της βασίλισσάς μας από το Άμπερφαν.
Η σκανδαλώδης έλλειψη φροντίδας κι ενδιαφέροντος,
όπως εικάζεται, από την αρχηγό του κράτους...
είναι ενδεικτική της αδιαφορίας του παραδοσιακού καθεστώτος,
όχι μόνο για τον λαό της Ουαλίας,
αλλά για ολόκληρη την εργατική τάξη".
Κι ο πρωθυπουργός το ενέκρινε αυτό;
Έτσι πρέπει να υποθέσουμε.
ΣΑΒΒΑΤΟ ΑΜΠΕΡΦΑΝ
Κατά την άφιξη στον αερολιμένα Σεντ Άθαν,
θα σας υποδεχτεί ο σερ Κένιντ Τραχέρν, λόρδος τοποτηρητής του Γκλαμόργκαν,
και με αυτοκίνητο θα επισκεφτείτε τον τόπο της τραγωδίας...
στο Άμπερφαν.
Στη συνέχεια στο παρεκκλήσιο,
για την παρουσίαση την ηρώων και των επιζώντων της καταστροφής.
Θα ακολουθήσει επίσκεψη στο νεκροταφείο, όπου θα αφήσετε στεφάνι.
Τέλος, επίσκεψη στο σπίτι ενός ντόπιου ανθρακωρύχου,
του Τόμας Έντουαρντς, που έχασε συγγενείς.
Και προγραμματισμένες συζητήσεις με οικογένειες των θυμάτων.
Το ταξίδι θα διαρκέσει... περίπου δυόμισι ώρες.
Χωρίς να επιθυμώ να κάνω υποδείξεις, Μεγαλειοτάτη,
ίσως να λάβετε υπόψη σας ότι είναι Ουαλία, όχι Αγγλία.
Η έκφραση συναισθημάτων δεν θεωρείται απλώς αρμόζουσα,
είναι προσδοκώμενη.
Ο σύμβουλος Έλις, ο οποίος έχασε επτά συγγενείς.
-Επτά; -Μάλιστα, κυρία.
Τρία παιδιά, τέσσερα ανίψια.
Λυπάμαι πολύ.
Η Κάρεν κι ο Άλαν Τζένκινς, κυρία.
Έχασαν τον γιο τους τον Γιούαν και τέσσερα ξαδέρφια του, Τέγκουεν,
Μπριν, Μάιρ και Μπεν.
Συλλυπητήρια.
Οι Τόμας και Γκουέν Έντουαρντς, κυρία, στους οποίους ανήκει το σπίτι.
Έχασαν τα δυο παιδιά τους. Και...
Ο Χάουελ, πατέρας της Γκουέν,
που κατάφερε κι έσωσε ένα εγγόνι του.
Τη Σάρα.
Έχει κάτι για εσάς, κυρία.
Σ' ευχαριστώ.
Εκ μέρους των υπόλοιπων παιδιών του Άμπερφαν.
Ευχαριστώ.
Παρακαλώ.
Χαιρόμαστε πολύ που ήρθατε, Μεγαλειοτάτη.
Δεν μπορώ να το διανοηθώ. Συλλυπητήρια.
Πολύ γλυκό.
Όλοι στον δρόμο αυτόν μένετε;
Ο δούκας του Εδιμβούργου είπε ότι οι οικογένειες έψαλαν στην κηδεία.
Μάλιστα, κυρία.
Μπορώ να ακούσω τον ψαλμό;
Πιστεύω ότι θα βρούμε μία ηχογράφηση.
Και ζήτα απ' τον πρωθυπουργό να μ' επισκεφτεί, το συντομότερο.
Μάλιστα, κυρία.
Ο πρωθυπουργός, Μεγαλειοτάτη.
Μεγαλειοτάτη.
Ο Τσόρτσιλ θα είχε την αξιοπρέπεια να το κάνει κατά πρόσωπο.
Τώρα που το σκέφτομαι, και ο Άντονι Ίντεν.
Και ο Χάρολντ Μακμίλαν.
Όλοι τους θα είχαν το θάρρος να μου εκφράσουν απευθείας τον θυμό τους.
Κανείς τους δεν θα κινούνταν πίσω απ' την πλάτη μου.
Γνωρίζω πολύ καλά ότι ενημερώσατε δημοσιογράφους
ότι απογοήτευσα τον λαό όταν δεν πήγα στο Άμπερφαν.
Ποτέ.
-Δεν το κάνατε εσείς; -Όχι, κυρία.
Αλλά...
ίσως ένας ή δύο συνάδελφοί μου,
προβληματισμένοι που ο θυμός στρεφόταν κατά της κυβέρνησης...
Παρέκκλιναν;
Πήραν το θέμα στα χέρια τους;
Πιθανώς.
Ίσως έχουν δίκιο.
Ο λαός του Άμπερφαν δικαιούνταν άμεση αντίδραση. Δεν την είχε.
Δικαιούνταν έκφραση συμπόνιας, ενσυναίσθησης από τη βασίλισσά τους.
Και την πήραν χτες.
Τίποτα δεν πήραν.
Μούσκεψα τα κατάστεγνα μάτια μου κι από θαύμα δεν το πρόσεξε κανείς.
Μετά τους βομβαρδισμούς,
όταν επισκεπτόμασταν νοσοκομεία,
είδα όσα είδαν κι οι γονείς μου, ο Βασιλιάς κι η βασίλισσα.
Έκλαψαν.
Εγώ δεν μπορούσα.
Ήσασταν παιδί.
Τι περιμένατε;
Όχι μόνο ως παιδί.
Όταν η γιαγιά μου, η βασίλισσα Μαίρη,
την οποία αγαπούσα πολύ,
όταν πέθανε...
τίποτα.
Ήταν άρρωστη πολύ καιρό, ήταν αναμενόμενο.
Όταν έκανα το πρώτο μου παιδί,
μία τόσο σημαντική στιγμή για κάθε μητέρα...
Ξέρω εδώ και καιρό ότι έχω κάποιο πρόβλημα.
Δεν είναι πρόβλημα.
Κάποια ανεπάρκεια;
Πώς αλλιώς θα το λέγατε, όταν κάτι λείπει;
Οι συναντήσεις είναι εμπιστευτικές, έτσι;
Δεν έχω κάνει ποτέ χειρωνακτικές εργασίες.
Ούτε μία φορά.
Ακαδημαϊκός είμαι.
Ένας προνομιούχος καθηγητής της Οξφόρδης.
Όχι εργάτης.
Δεν μ' αρέσει η μπίρα.
Προτιμώ το μπράντι.
Προτιμώ τον άγριο σολομό, όχι κονσέρβα.
Το σατομπριάν, όχι την κρεατόπιτα.
Και δεν μ' αρέσει να καπνίζω πίπα.
Προτιμώ κατά πολύ τα πούρα.
Αλλά τα πούρα είναι ένα σύμβολο των προνομίων του καπιταλισμού.
Γι' αυτό καπνίζω πίπα...
στις εκστρατείες και στην τηλεόραση.
Με κάνει πιο...
προσιτό.
Συμπαθητικό.
Δεν γίνεται να 'μαστε όπως θέλουν οι άλλοι και να είμαστε κι ο εαυτός μας.
Κάνουμε αυτό που πρέπει ως ηγέτες.
Δουλειά μας είναι.
Δουλειά μας είναι να καλμάρουμε κρίσεις, όχι να τις δημιουργούμε.
Αυτή είναι η δουλειά μας, κι εσείς την κάνετε πολύ καλά.
Κατά κάποιον τρόπο...
η απουσία συναισθήματος αποτελεί ευλογία.
Ουδείς χρειάζεται την υστερία ενός αρχηγού κράτους.
Και η αλήθεια είναι...
ίσα που χρειαζόμαστε την ανθρωπιά.
Πρωθυπουργέ.
Μεγαλειοτάτη.
Ιησού Χριστέ, της ψυχής μου σωτήρα
Άσε με να κρυφτώ στον κόρφο Σου
Όταν η βροχή είναι καταρρακτώδης
Όταν μαίνεται θύελλα
Άλλο απάγκιο δεν έχω
Η δύστυχη ψυχή μου κρέμεται από Εσένα
Μη μ' αφήνεις μοναχό
Δώσ' μου δύναμη και παρηγόρησέ με
Στην τραγωδία του Άμπερφαν χάθηκαν 144 άνθρωποι,
ανάμεσά τους 116 παιδιά.
Σύμφωνα με κοντινούς της ανθρώπους,
η βασίλισσα μετανιώνει όσο τίποτα την καθυστερημένη αντίδρασή της.
Μετά το 1966 έχει επισκεφτεί το χωριό
περισσότερες φορές από οποιοδήποτε άλλο μέλος της βασιλικής οικογένειας.
ΑΦΙΕΡΩΜΕΝΟ ΣΤΟΥΣ ΚΑΤΟΙΚΟΥΣ ΤΟΥ ΑΜΠΕΡΦΑΝ
Υποτιτλισμός: Μάρθα Λυρώνη